OpenLLM-France/wikimedia huggingface dataset:
# Peix emperador veler

El peix emperador veler (Symphorichthys spilurus) és una espècie de peix de la família dels lutjànids i de l'ordre dels perciformes.
Els mascles poden assolir 60 cm de longitud total.
Menja peixos, crustacis i mol·luscs.
És un peix marí de clima tropical i associat als esculls de corall que viu entre 5-60 m de fondària.
Es troba des de les Illes Ryukyu fins a Nova Caledònia, la Gran Barrera de Corall, Nova Guinea, Sulawesi, les Illes de l'Almirallat, Palau, les Filipines i Tonga. També és present a Austràlia Occidental.

## Referències

* ↑ «Symphorichthys spilurus». Catalogue of Life. (anglès)
* 1 2 3 4 FishBase (anglès)
* ↑ Lieske, E. i R. Myers, 1994. Collins Pocket Guide. Coral reef fishes. Indo-Pacific & Caribbean including the Red Sea. Harper Collins Publishers, 400 p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Werner, T.B i G.R. Allen, 1998. Reef fishes of Milne Bay Province, Papua New Guinea. A T. Werner i G. Allen (eds). A rapid biodiversity assessment of the coral reefs of Milne Bay Province, Papua New Guinea. RAP Working Papers 11, Conservation International, Washington DC.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.

## Enllaços externs

* AQUATAB
# Reial Societat de Ciències i Humanitats d'Holanda

La Reial Societat de Ciències i Humanitats d'Holanda (oficialment, en neerlandès: Koninklijke Hollandsche Maatschappij der Wetenschappen) és la societat artística i científica més vella del país; va ser establerta el 1752, i és ubicada al costat est d l'Spaarne, al centre de Haarlem, als Països Baixos. La societat ha estat ubicada al mateix lloc, anomenat Hodshon Huis (Casa Hodshon), des de 1841. Prop de la societat s'hi troba el Museu Teylers, un museu molt relacionat també amb la història natural, fundat el 1784. El 2002 la societat va ser guardonada amb el sobrenom de "Reial", quan es va celebrar el 250è any estudiant les ciències.

## Història de la societat i el museu

La societat va començar com un club de cavallers, que es reunia a l'Ajuntament de Haarlem, per discutir temes sobre ciència i per promoure l'estudi de les arts i les ciències. Van combinar els seus recursos per comprar llibres i espècimens per estudiar-los, els quals eren guardats a l'ajuntament fins que van comprar un edifici a Grote Houstraat, on vivia el restaurador de la col·lecció. Sota la direcció de Martin van Marum es va establir un museu pròpiament dit amb espècimens zoològics posats en exhibició per al públic, com a precursor de la Naturalis moderna a Leiden. Van Marum també tenia un petit jardí perquè el públic el visités a l'estiu, ple de plantes especials, ubicat a Bakkerstraat. El museu va entrar en crisi després de la mort de van Marum, així que va ser dissolt el 1866.

## Casa Hodshon

La casa va ser construïda el 1794 per l'arquitecte Abraham van der Hart per a Catharina Cornelia Hodshon (1768-1829), una hereva rica i regent de Wijnbergshofje. Després de la mort de Catharina la casa va passar a mans del banquer d'Amsterdam Adriaan van der Hoop i va ser comprada per a la societat el 1841. La missió original de la societat incloïa la investigació així com l'educació. Existeixen molts premis, guardons i iniciatives de col·laboració que són mantingudes per la societat. Se n'és membre només per invitació i l'edifici històric és obert només amb cita. Avui dia l'edifici és propietat de Vereniging Hendrick de Keyser.

## Referències

* ↑ J.A. Bierens de Haan, De geschiedenis van een verdwenen Haarlemsch museum van natuurlijke historie. Het Kabinet van Naturalien van de Hollandsche Maatschappij der Wetenschappen 1759–1866. Haarlem, F. Bohn, 1941.
* ↑ Hodshon biography at website of Dutch Institute of History "inghist"
# Xebékinski

Xebékinski - Шебекинский (rus) - és un poble (un possiólok) de l'óblast de Bélgorod, a Rússia. El 2010 tenia 372 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Perdiu negra

La perdiu negra (Melanoperdix niger) és una espècie d'ocell de la família dels fasiànids (Phasianidae) que habita selves de Malaia, Borneo i Sumatra. És l'única espècie del gènere Melanoperdix Jerdon, 1864.

## Referències

* ↑ «Perdiu negra». Cercaterm. TERMCAT, Centre de Terminologia. Rev. 20/11/2023(català)
# José Antonio Sancha de Prada

José Antonio Sancha de Prada (Tarragona, 19 d'agost de 1938 - Tarragona, 26 de novembre de 2023) fou un jugador de rugbi i dirigent esportiu català.
Fou campió d'Espanya amb el Club Natació Barcelona (1963) i formà part de la selecció espanyola (1958-72). Membre fundador de la secció de rugbi del Club Esportiu Universitari (1961). Dirigí l'INEFC (1988-2000) on fou l'introductor del rugbi com a assignatura obligatòria del currículum universitari i creà el primer equip femení de rugbi d'Espanya (1978), el Club Esportiu INEF Barcelona, del qual fou president en l'etapa en què conquerí diversos Campionats d'Espanya (2004-06, 2008-11). Presidí també la Federació Catalana de Rugby (1984-88), fou vicepresident en dues etapes de la Federació Espanyola de Rugby (1977-85 i 2001-09) i presidí el Rugbi Club l'Hospitalet (2000-08). Entre d'altres reconeixements, fou nomenat cavaller de la Reial Orde del Mèrit Esportiu, en la categoria de plata.

## Referències

* ↑ «José Antonio Sancha de Prada». Enciclopèdia de l'esport català. Barcelona: Grup Enciclopèdia Catalana.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
* ↑ Raduà, Josep M. Història de totes les seleccions esportives catalanes, 1904-2005.. Barcelona: Plataforma Proseleccions Esportives Catalanes, 2005.
* ↑ Finestres, J. Seleccions esportives, un dret de Catalunya.. Barcelona: Pòrtic, 2002.
# Cristià de Waldeck-Wildungen

Cristià de Waldeck-Wildungen (en alemany Christian von Waldeck-Wildungen) va néixer a Eisenberg (Alemanya) el 25 de desembre de 1585 i va morir a Waldeck el 31 de desembre de 1637. Era fill del comte Josies de Waldeck-Eisenberg (1554-1588) i de Maria de Barby-Mühlingen (1563-1619).
Era una persona amant de la ciència i de les arts, i d'esperit molt religiós. Va ser responsable d'una violenta persecució contra la bruixeria a Wildungen, a partir de 1629.

## Matrimoni i fills

El 18 de novembre de 1604 es va casar amb la comtessa Elisabet de Nassau-Siegen (1584-1661), filla del comte Joan VII (1561-1623) i de Magdalena de Waldeck-Wildungen (1558-1599). El matrimoni va tenir 16 fills:
* Maria Magdalena (1606-1671), casada amb Simó II de Lippe (1587-1627).
* Sofia Juliana (1607-1637), casada amb Hermann de Hessen-Rotenburg.
* Anna Augusta (1608-1658), casada amb Joan I de Sayn-Wittgenstein (1601-1657).
* Elisabet (1610-1647), casada amb Guillem Wirich de Daun-Falkenstein (1613-1682)
* Maurici (1611-1617).
* Caterina (1612-1649), casada primer amb Simó Lluís de Lippe, i després amb Felip Lluís de Holstein-Wiesenburg.
* Felip VII (1613-1645), casat amb Anna Caterina de Sayn-Wittgenstein (1610-1690).
* Cristina (1614-1679), casada amb Ernest de Sayn-Wittgenstein-Homburg (1599-1649).
* Dorotea (1616-1661), casada amb Enric XIII de Leiningen-Falkenburg.
* Agnès (1617-1651), casada amb Joan Felip de Leiningen-Dagsburg.
* Sibil·la (1619-1678), casada amb Frederic Enric de Leiningen-Dagsburg-Hartenburg (1621-1698).
* Joana Àgata (1620-1636).
* Gabriel (1621-1624).
* Joan II (1623-1680), casat primer amb Alexandra Maria de Vehlen-Meggen, i després amb Enriqueta Dorotea de Hessen-Darmstadt.
* Lluïsa (1624-1665), casada amb Gerard Lluís d'Effern.

## Bibliografia

* Karl Eichler, Die Wildunger Hexenprozesse. Geschichtsblätter für Waldeck und Pyrmont, Nr. 24, 1927, 103 - 126 (u.a. S. 104, 106, 111, 112)
* Klettenberg, Waldeckischer Helden- und Regentensaal (um 1850, handschriftlich), zur Quelle vgl. Verein für hessische Geschichte und Landeskunde.
# Rafael Henche de la Plata

Rafael Henche de la Plata (Alcalá de Henares, 1886 - Madrid, 1961) va ser un polític socialista espanyol. Va ser alcalde de Madrid durant la Guerra Civil.
Militant del PSOE i de la UGT, va formar part de la candidatura a l'ajuntament de Madrid de la conjunció republicano-socialista a les eleccions d'abril de 1931, i fou escollit regidor. Entre 1928 i 1932 va sortir escollit membre de l'executiva de la UGT, amb 54.345 vots, amb Julián Besteiro com a president. El 1934 li va ser ofert el lloc de tresorer en l'executiva, però el va rebutjar en solidaritat amb Largo Caballero, que tampoc havia acceptat el càrrec de secretari general. Va participar en els successos d'octubre de 1934 a Madrid, com a membre del comitè revolucionari madrileny, pel que va ser processat i empresonat fins a febrer de 1936.
Reposat en la corporació municipal després de les eleccions de febrer de 1936, va romandre a la ciutat durant tota la guerra, succeint al també socialista Cayetano Redondo Aceña en l'alcaldia el 24 d'abril de 1937. Després del triomf del cop d'estat del coronel Casado i davant la imminent entrada de les tropes de Franco a Madrid, Rafael Henche va dissoldre la corporació municipal, es va dirigir a València i després a Alacant, on va tractar d'embarcar-se cap a l'exili. No ho va aconseguir i va ser detingut a Alacant, sent traslladat al camp de concentració d'Albatera, traslladat a Madrid i condemnat a mort. Gràcies a les pressions diplomàtiques no es va executar la pena, quedant reclòs al penal del Dueso (Santander) fins a 1945, quan va ser posat en llibertat. Va formar part de la comissió executiva clandestina, facilitant el reconeixement internacional del PSOE pel COMISCO en 1948. Va morir en 1961.

## Referències

* ↑ «Comissions Executives d'UGT des de 1888». Arxivat de l'original el 2009-12-26. [Consulta: 11 octubre 2011].
* ↑ Relació dels Comitès de la UGT 1888 - 1934
* ↑ Joventut, violència política i "unitat obrera" en la Segona República espanyola, article de Sandra Souto a Hispania Nova, nº 2 (2001-2002)

## Enllaços externs

* Carta al director de Jorge Henche Martín, nieto de Rafael Henche, al diari El País, 15 de gener de 1995. Carta al director d'aquella mateixa data de la neta de Rafael Henche de la Plata, Irene Henche Zabala
# Philautus schmackeri

Philautus schmackeri és una espècie de granota que es troba a les Filipines.
Està amenaçada d'extinció per la pèrdua del seu hàbitat natural.

## Referències

* Diesmos, A., Alcala, A., Brown, R., Afuang, L., Gee, G., Hampson, K., Diesmos, M.L., Mallari, A., Ong, P., Pedregosa, M., Ubaldo, D. & Gutierrez, B. 2004. Philautus schmackeri. Llista Vermella d'Espècies Amenaçades de la UICN 2006. Consulta: 8 de gener de 2008.
# Perdiu dels bambús de la Xina

La perdiu dels bambús de la Xina (Bambusicola thoracicus) és una espècie d'ocell de la família dels fasiànids (Phasianidae) que habita zones arbustives i bosquets de bambú a les terres baixes del sud de la Xina i Taiwan. Dins d'aquesta espècie era ubicada la població de Taiwan, que avui es considera una espècie de ple dret amb el nom de perdiu dels bambús de Taiwan (Bambusicola sonorivox), arran els treballs de Hung et al. 2014

## Referències

* ↑ Chih Ming Hung, Hsin Yi Hung, Chia Fen Yeh, Yi Qiang Fu, De Chen, Fumin Lei, Cheng Te Yao, Chiou Ju Yao, Xiao Jun Yang, Yu Ting Lai, Shou Hsien Li. Species delimitation in the Chinese bamboo partridge Bambusicola thoracica (Phasianidae; Aves). Zoologica Scripta. Volum 43. N.6. 2014
# Sinagoga Unida del Judaisme Conservador

La Sinagoga Unida del Judaisme Conservador (en anglès estatunidenc: United Synagogue of Conservative Judaism) (USCJ) és la xarxa més gran de congregacions jueves conservadores del món, la USCJ treballa estretament amb l'assemblea rabínica, el cos internacional de rabins conservadors, el Seminari Teològic Jueu d'Amèrica, i l'Escola d'Estudis Rabínics Ziegler.

## Història

Representants de 22 congregacions jueves d'Amèrica del Nord es van reunir en el Seminari Teològic Jueu d'Amèrica el 23 de febrer de 1913. Els representants van formar la Sinagoga Unida d'Amèrica per desenvolupar i implementar el judaisme conservador. El grup va triar al rabí Solomon Schechter com el seu primer president. L'organització va canviar el seu nom i es va anomenar Sinagoga Unida del Judaisme Conservador (USCJ) en 1991.La sinagoga unida del judaisme conservador tenia 594 congregacions afiliades en 2015.

## Moviment juvenil

USY (en anglès estatunidenc: United Synagogue Youth) és el moviment juvenil de la USCJ. La missió de l'organització és capacitar als joves jueus per desenvolupar amistats, habilitats de lideratge, un sentit de pertinença al poble jueu, un profund compromís i amor per Israel, i un compromís amb la vida, mitjançant experiències significatives i divertides, basades en la ideologia del judaisme conservador.

## Referències

* ↑ "Ziegler School of Rabbinic Studies Arxivat 2012-05-01 a Wayback Machine.". American Jewish University.
* ↑ "Jewish Synagogues Unite". The New York Times, 24 February 1913. p. 6.
* ↑ "USCJ History Arxivat 2012-04-12 a Wayback Machine.". United Synagogue of Conservative Judaism.
* ↑ Menken, Yaakov. The Everything Torah Book: All You Need To Understand The Basics Of Jewish Law And The Five Books Of The Old Testament. 2nd. Avon, Massachusetts, United States: Adams Media, 2005, p. 177. ISBN 978-1593373252.
* ↑ «Financial Statements and Auditor's Report Arxivat 2016-10-20 a Wayback Machine.» (pdf), June 30, 2015. [Consulta: October 27, 2015].
* ↑ «Young & Young Adult Programs. United Synagogue of Conservative Judaism.». Arxivat de l'original el 2015-04-16. [Consulta: 6 març 2018].

## Enllaços externs

* Pàgina web (anglès)
# José Antonio Serrano Ramos

José Antonio Serrano Ramos (Madrid, 6 d'agost de 1984) és un futbolista madrileny, que ocupa la posició de defensa.
Format al planter del Getafe CF, va arribar a debutar amb el primer equip la temporada 04/05, la temporada de debut dels madrilenys a la màxima categoria. El defensa va disputar un encontre, en el qual va marcar un gol. Va ser el seu únic partit en Lliga amb el Getafe, ja que retornaria al filial, fins que el 2008 marxaria al CD Toledo en busca d'oportunitats.
La temporada 09/10 hi recala al Colmenar Viejo, un modest equip de Madrid.

## Enllaços externs

* Fitxa del jugador
# Commessaggio

Commessaggio és un municipi situat al territori de la província de Màntua, a la regió de la Llombardia, (Itàlia).
Commessaggio limita amb els municipis de Gazzuolo, Sabbioneta, Spineda i Viadana.
Pertany al municipi la frazione de Bocca Chiavica.

## Galeria

* El Torrazzo
* Església de St. Albí
# Philautus silus

Philautus silus és una espècie de granota que es troba a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & Pethiyagoda, R. 2004. Philautus silus. Llista Vermella d'Espècies Amenaçades de la UICN 2006. Consulta: 8 de gener de 2008.
# Bảo Đài

Bảo Đài és una comuna rural (xã) i poble del districte Lục Nam, província de Bắc Giang, al nord-est del Vietnam.

## Referències

* ↑ «Ministry of Public Information in Vietnam». Arxivat de l'original el 2012-08-20. [Consulta: 1r gener 2019].
# Paula Hawkins

Paula Hawkins (Harare, 26 d'agost de 1972) és una escriptora britànica, autora de la novel·la La noia del tren.

## Biografia

Hawkins va néixer i va créixer a Salisbury, Rhodèsia (actualment Harare, Zimbabwe). El seu pare era professor d'economia i periodista econòmic. Es va traslladar a Londres el 1989 quan tenia 17 anys i més tard va estudiar filosofia, política i economia a la Universitat d'Oxford. Va treballar com a periodista pel The Times, en la seva secció econòmica i més tard per a diverses publicacions com a autònoma i també va escriure un llibre d'assessorament financer per a dones, The Money Goddess.
Cap al 2009, va començar a escriure novel·les romàntiques amb el pseudònim Amy Silver, entre les quals es troba Confessions of a Reluctant Recessionist, sense aconseguir l'èxit comercial fins que va canviar la temàtica de les seves novel·les. El 2015 va publicar La noia del tren, que va suposar un gran èxit comercial, és una novel·la de misteri que tracta temes com la violència masclista o l'abús de l'alcohol. Va trigar sis mesos, treballant de forma intensiva per escriure aquest llibre, en un moment en el qual es trobava en dificultats financeres, que la van portar a demanar un préstec a son pare per poder enllestir el seu treball. DreamWorks en va adquirir els drets cinematogràfics el 2014, abans de la publicació del llibre. La pel·lícula La noia del tren, dirigida per Tate Taylor i protagonitzada per Emily Blunt, Haley Bennett i Rebecca Ferguson es va estrenar el 2016. El guió va anar a càrrec d' Erin Cressida Wilson, guionista també de films com Men, Women & Children (2014) i Secretary (2002).

## Bibliografia

** Guerrilla Learning: How to Give Your Kids a Real Education With or Without School (2001) (Amy Silver) (with co-author Grace Llewellyn) ISBN 9780471349600
** Confessions of a Reluctant Recessionista (2009) (Amy Silver) ISBN 9780099543558
** All I Want for Christmas (2010) (Amy Silver) ISBN 9780099553229
** One Minute to Midnight (2011) (Amy Silver) ISBN 9780099564638
** The Reunion (2013) (Amy Silver) ISBN 9780099574491
** La Noia del Tren ISBN 9788416457007 - The Girl on the Train (2015) (Paula Hawkins) ISBN 9781594634024
** Sota l'aigua ISBN 9788416863204 (Traducció d'Imma Falcó) - Into the Water (2017) (Paula Hawkins) ISBN 9780735211209

## Referències

* 1 2 «The Girl on the Train: how Paula Hawkins wrote ‘the new Gone Girl'». The Guardian, 21-04-2015 [Consulta: 17 juliol 2015].
* 1 2 3 «Welcoming the Dark Twist in Her Career». New York Times, 30-01-2015 [Consulta: 17 juliol 2015].
* ↑ «Author: Paula Hawkins». Arxivat de l'original el 2015-09-24. [Consulta: 17 juliol 2015].
* ↑ Kit, Borys. «Tate Taylor to Direct ‘The Girl on the Train’ for DreamWorks» (en anglès). HollywoodReporter, 21-05-2015. [Consulta: 16 maig 2021].
* ↑ Ambrosio, Ángel. «Personaje: Erin Cressida Wilson | Cinerama» (en castellà). cinerama, 16-05-2021. Arxivat de l'original el 2021-05-16. [Consulta: 16 maig 2021].
# Son Montserrat

Son Montserrat és una possessió del terme municipal de Llucmajor, Mallorca, situada al vessant meridional del Puig de Randa, entre s'Aresteta, s'Aresta i Son Ponç. El segle xiv era anomenada Rafal de Binigalip. El 1380 era de Guillem Valentí Burguera que la va vendre a Guillem Picornell. Fou dels Picornell fins al 1446 que la va vendre a Antoni Pons, de malnom Montserrat, d'on prové l'actual nom de la possessió. Després el 1493 passà a la família dels Montserrat. El 1643 tenia cases amb celler i molí de sang. Es dedicava a garroverars, vinya i conreu de cereals i lleguminoses. El 1687 també conreava lli i tenia ramaderia ovina i porcina.

## Construccions

La casa de la possessió té forma d'"L" i integra l'habitatge humà i diverses dependències agropecuàries (portassa, celler, cups que conserven la premsa, pallissa, estables i forn). De forma aïllada hom en troba d'altres, com les solls i els sestadors. Quant a les instal·lacions hidràuliques hom troba un aljub, un pou i una cisterna adossada a la façana principal de l'habitatge. L'habitatge és de dues crugies i dues altures (planta baixa i porxo). La façana principal està orientada al migjorn, i presenta una disposició simètrica de les obertures sobre tres eixos verticals. Hi ha una escala adossada que dona accés a un terrat annex. La planta baixa consta d'un portal d'entrada d'arc de mig punt amb llindar, dovelles i carcanyols, flanquejat per dos finestrons atrompetats. El porxo presenta tres finestres allindanades, dues d'elles amb ampit motllurat i l'altra amb l'ampit mutilat.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 132. ISBN 84-8661702-2.
* ↑ de Luna, J; i col «Arquitectura de Fora Vila Tom II» (pdf). Catàleg de béns immobles [Llucmajor], 2000, pàg. 1. Arxivat de l'original el 5 de gener 2014 [Consulta: 22 novembre 2012]. Arxivat 5 de gener 2014 a Wayback Machine.
# Juan Vicente Pérez Aras

Juan Vicente Pérez Aras (Benissanó, 13 de novembre de 1963) és un politòleg i polític valencià, diputat al Congrés dels Diputats en la X, XI i XII Legislatures.

## Biografia

Llicenciat en Ciències Polítiques i de l'Administració en la Universitat CEU San Pablo, és tècnic superior en protocol i Relacions Institucionals per la Universitat Miguel Hernández. És vocal de la Junta Directiva de l'Associació Valenciana de Politòlegs (Avapol).
Militant del Partido Popular des de jove, n'ha estat secretari d'area del Comitè Executiu Provincial de València i membre del Comitè Executiu del PP-Camp de Túria. Fou elegit regidor de l'Ajuntament de Benissanó a les eleccions municipals espanyoles de 1991, 1995, 1999 i 2003, i ha exercit diverses responsabilitats a la Diputació de València.
En gener de 2015 va substituir en el seu escó Ignacio Uriarte Ayala, elegit diputat a les eleccions generals espanyoles de 2011. Ha estat ponent de la Ponència del Projecte de Llei de l'estatut membre d'Espanya a Eurojust (121/135). Ha renovat l'escó a les eleccions generals espanyoles de 2015 i 2016.

## Referències

* ↑ Juan Vicente Pérez Aras (Benisanó), nuevo diputado nacional del Partido Popular Arxivat 2017-04-27 a Wayback Machine., El Periódico de Aquí, gener de 2015
* ↑ El sustituto de Uriarte como diputado por Valencia fue despedido por el PP en plena crisis, Público, 18 de gener de 2015
* ↑ Fitxa del Congrés dels Diputats
# Commezzadura

Commezzadura és un municipi italià, dins de la província de Trento. L'any 2007 tenia 990 habitants. Limita amb els municipis de Dimaro, Malè, Mezzana, Pinzolo i Rabbi.

## Administració

Llista d'alcaldes :
| Període | Identitat | Partit |
| 2005- | Dante Perdegnana | Llista cívica |
# Ratpenat cuallarg d'orelles grosses

El ratpenat cuallarg d'orelles grosses (Otomops papuensis) és una espècie de ratpenat de la família dels molòssids que es troba a Papua Nova Guinea.

## Referències

* ↑ Distribució (anglès)

## Enllaços externs

* The Taxonomicon (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :